Երկրորդ գիտաժողովը Երեւանի պետական համալսարանի սփիւռքագիտութեան ամպիոնին կազմակերպած գիտաժողովն էր` «Ռուսիոյ հայ սփիւռքը» խորագիրով: Առաջին անգամն էր, որ Ռուսիոյ հայ սփիւռքի մասնագէտներ եւ ներկայացուցիչներ քով-քովի եկած էին ռուսահայ սփիւռքին մասին խօսելու: Գիտաժողովը ընդհանրապէս նկարագրական էր, որովհետեւ առաջին անգամ կը ծանօթացուէին Ռուսիոյ հայ գաղութները: Ռուսիոյ մէջ ահազանգային վիճակի մէջ է ձուլումի ընթացքը: Եթէ Արեւմուտքի մէջ յետցեղասպանութեան սփիւռքը երեք-չորս սերունդ վերջ կը ձուլուի, Ռուսիոյ պարագային այդ կը պատահի առաջին սերունդէն սկսեալ: Մասնագէտներ պատմեցին, թէ ինչպէ՛ս կարգ մը գաղութներու մէջ ծնողները դէմ եղած են դպրոցէն ներս հայերէն սորվեցնելու իրենց զաւակներուն: Այս առաջին հանդիպումը, որուն մասնակցեցան 50-է աւելի մասնագէտներ, կարեւոր քայլ մըն էր ճանչնալու Ռուսիոյ հայ սփիւռքը գիտական գետնի վրայ, անոր մարտահրաւէրներ եւ յաղթահարելու միջոցները: